CELEX: 62020CN0606
Language: da
Date: 2020-11-17 00:00:00
Title: Sag C-606/20: Anmodning om præjudiciel afgørelse indgivet af Landgerichts Düsseldorf (Tyskland) den 17. november 2020 — EZ mod Iberia Lineas Aereas de Espana, Sociedad Unipersonal

22.2.2021   
            
            
               DA
            
            
               Den Europæiske Unions Tidende
            
            
               C 62/13
            
         
      Anmodning om præjudiciel afgørelse indgivet af Landgerichts Düsseldorf (Tyskland) den 17. november 2020 — EZ mod Iberia Lineas Aereas de Espana, Sociedad Unipersonal
      (Sag C-606/20)
      (2021/C 62/15)
      Processprog: tysk
      
         Den forelæggende ret
      
      Landgerichts Düsseldorf
      
         Parter i hovedsagen
      
      
         Sagsøger: EZ
      
         Sagsøgt: Iberia Lineas Aereas de Espana, Sociedad Unipersonal
      
         Præjudicielt spørgsmål
      
      Skal artikel 20, første punktum, i konventionen om indførelse af visse ensartede regler for international luftbefordring, der blev indgået i Montreal den 28. maj 1999, undertegnet af Det Europæiske Fællesskab den 9. december 1999, godkendt på Fællesskabets vegne ved Rådets afgørelse 2001/539/EF (1) af 5. april 2001 og trådt i kraft den 28. juni 2004, fortolkes således, at luftfartsselskabet fritages helt eller delvist for sin erstatningspligt på grund af bortkomst af bagage, jf. artikel 17, stk. 2, i Montrealkonventionen, såfremt passageren har transporteret nye eller næsten nye elektronikartikler såsom et kompaktkamera, en tablet (IPad) og trådløse hovedtelefoner i den indcheckede bagage i stedet for i håndbagagen uden at informere luftfartsselskabet om dette, selv om passageren havde mulighed for og også med rimelighed kunne forventes at medbringe disse elektronikartikler i håndbagagen?
      
         (1)  Rådets afgørelse 2001/539/EF af 5.4.2001 om Det Europæiske Fællesskabs godkendelse af konventionen om indførelse af visse ensartede regler for international luftbefordring (Montreal-konventionen) (EFT 2001, L 194, s. 38).